Հոգեկան առողջության համաշխարհային օր

մինի|2023 թվականի Հոգեկան առողջության համաշխարհային օրվա պաստառ՝ կանաչ ժապավենով, որը խորհրդանշում է հոգեկան առողջության իրազեկումը
**Հոգեկան առողջության համաշխարհային օր** (, ), նշվում է հոկտեմբերի 10-ին։ Ամենամյա տոն է, նշվում է 1922 թվականից։ Հռչակվել է Հոգեկան առողջության համաշխարհային ֆեդերացիայի կողմից Առողջապահության համաշխարհային կազմակերպության աջակցությամբ։ Ռուսաստանում հոգեկան առողջության օրը նշվում է 2002 թվականից Տատյանա Բորիսովնայի նախաձեռնությամբ։

Հոգեկան առողջության համաշխարհային օրն ընդգրկված է ՄԱԿ-ի կողմից նշվող համաշխարհային և միջազգային օրերի ցանկում։

## Ամենամյա միջոցառումներ
[աջից|մինի|2014 թվականի Հոգեկան առողջության համաշխարհային օրվան նվիրված հանրահավաք Սալեմում, [Թամիլ Նադու]]
[thumb|Հոգեկան առողջության համաշխարհային օր, 2015 թվական, [Մյունխեն, Գերմանիա]]

2007 թվականի հոկտեմբերի 10-11-ը ՄԱԿ-ում նշվեց նաև «Հոգեբանության օր» (), որի շրջանակներում անցկացվեց մի քանի միջոցառում՝ նվիրված հոգեկան առողջության համաշխարհային օրվան։ Միջոցառումներին մասնակցում էին Ամերիկյան հոգեբանական ասոցիացիան, Անալիտիկ հոգեբանության միջազգային ասոցիացիան և այլ կազմակերպություններ։ Հոգեբանության օրվա նպատակն էր իրականացնել գաղափարների փոխանակում հոգեբանների, ուսանողների միջև։

2008 թվականից Ռուսաստանում անցկացվում է «Հանուն հոգեկան առողջության ոլորտում անձնվիրության» ամենամյա մրցույթ։ Դրա նպատակն է հասարակության, ԶԼՄ-ների, մասնագիտական և ոչ մասնագիտական կազմակերպությունների ուշադրությունը հրավիրել բնակչության հոգեկան առողջության ամրապնդման, հոգեբուժության և հոգեկան հիվանդների արդիական խնդիրների վրա։

## Հոգեկան առողջության համաշխարհային օրվա թեմաներ
* 1996 - «Կանայք և հոգեկան առողջությունը»
* 1997 - «Երեխաները և հոգեկան առողջությունը»
* 1998 - «Հոգեկան առողջություն և մարդու իրավունքներ»
* 1999 - «Հոգեկան առողջություն և ծերացում»
* 2000-2001 - «Հոգեկան առողջություն և աշխատանք»
* 2002 - «Բռնության և դաժանության ազդեցությունը երեխաների և դեռահասների վրա»
* 2003 - «Երեխաների և դեռահասների հուզական և վարքային խանգարումները»
* 2004 - «Ֆիզիկական և հոգեկան խանգարումների փոխհարաբերությունը»
* 2005 - «Ֆիզիկական և հոգեկան խանգարումները անձի կյանքի ընթացքում»
* 2006 - «Հոգեկան առողջություն և ինքնասպանություն»
* 2007 - «Հոգեկան առողջությունը փոփոխվող աշխարհում. մշակույթի և մշակութային տարբերությունների դերը»
* 2008 - «Հոգեկան առողջությունը դարձնենք համաշխարհային գերակայություն, ընդլայնենք քաղաքացիական պատասխանատվություն և ակտիվ կենսագործունեություն լուսաբանող ծառայությունների թիվը»
* 2009 - «Հոգեկան առողջության պահպանությունը առաջին բուժօգնության համակարգում, բուժման բարելավում և հոգեկան առողջության աջակցում»
* 2010 - «Չկա առողջություն առանց հոգեկան առողջության»
* 2011 - «Ներդրումները հոգեկան առողջության ոլորտում»
* 2012 - «Դեպրեսիա. համընդհանուր ճգնաժամ»
* 2013 - «Հոգեկան առողջություն և հասունություն»
* 2014 - «Կյանքը շիզոֆրենիայով»
* 2015 - «Հոգեկան առողջությունը և անձի արժանապատվությունը»

## Արտաքին հղումներ
* Доклад федерации психического здоровья, 2007 г. 
* Всемирный день психического здоровья в 2009 г 
* Юрий Тукачев. 10 октября - Всемирный день психического здоровья

## Ծանոթագրություններ

## Տես նաև
* Հոգեկան առողջություն
* Հոգեբանական օգնություն
* Ամերիկյան հոգեբանական ասոցիացիա

Կատեգորիա:Հոգեբանություն
Կատեգորիա:Հոկտեմբերի 10
Կատեգորիա:Հոգեկան առողջություն
Կատեգորիա:ՄԱԿ-ի միջազգային օրեր